ଜୟପୁର ୨୦।୧୦ଃ ଫାଇନାନ୍ସ କର୍ମଚାରୀଙ୍କୁ ଆକ୍ରମଣ କରି ଟଙ୍କା ଓ ଅନ୍ୟାନ୍ୟ ସାମଗ୍ରୀ ଲୁଟ୍ ଘଟଣାରେ ୪ ଦୁର୍ବୃତ୍ତଙ୍କୁ କାବୁ କଲା ଜୟପୁର ପୋଲିସ। ଏମାନେ ହେଲେ ଜୟପୁରର ଅକ୍ଷୟ କୁମାର ସାଗର, ରୋହନ କୁଲଦୀପ, ଘିଉରୀର ରବି ହରିଜନ ଓ ନବରଙ୍ଗପୁରର ଚନ୍ଦ୍ର ଶେଖର ହରିଜନ।
ସେମାନଙ୍କଠାରୁ ପୋଲିସ ନଗଦ ୧୮ ହଜାର ଟଙ୍କା ସହ ୪ଟି ମୋବାଇଲ, ଗୋଟିଏ ମଟର ସାଇକେଲ, ଗୋଟିଏ ଟ୍ୟାବ୍, ଗୋଟିଏ ବାୟୋମେଟ୍ରିକ୍ ଡିଭାଇସ ସହ ଅନ୍ୟାନ୍ୟ କାଗଜପତ୍ର ଜବତ କରିଛି। ଗତ ୧୧ ତାରିଖରେ ଏମାନେ ଜୟପୁର ସଦର ଥାନା ଅନ୍ତର୍ଗତ ନୂଆପୁଟ ନିକଟରେ ଜଣେ ଫାଇନାନ୍ସ କର୍ମଚାରୀଙ୍କୁ ଆକ୍ରମଣ କରି ଏସବୁ ଲୁଟ୍ କରିଥିଲେ।
